OpenLLM-France/wikimedia huggingface dataset:
# Fèlix de Roma

* Per a altres significats, vegeu «Sant Fèlix».
Fèlix màrtir o Fèlix de Roma fou un màrtir cristià, venerat com a sant per l'Església catòlica. No se'n sap res de la vida.
Només en sabem el nom, que fou martiritzat a Roma, segurament en les persecucions de finals del segle iii o començament del IV, i que fou sebollit al cementiri de la Via Portuensis, que va prendre'n el nom.
Va ésser confós amb l'antipapa Fèlix II, que va ésser celebrat el 29 de juliol com a sant i que havia fet construir una església a la Via Aurèlia. Les edicions recents del martirologi esmenen l'error i indiquen:
| « | A Roma, a la tercer milla de la Via Portuensis, al cementiri dedicat al seu nom, Sant Fèlix màrtir. | » |
Aquest cementiri Cymiterium ad Sanctum Felicem via Portuensi, unes catacumbes eren conegudes amb el nom de Grottoni i es van perdre abans del segle xx. Un poema del papa Damas I (366-384) cita el cementiri i un sepulcre de Sant Fèlix, decorat amb pintures.
No s'ha de confondre amb altres sants romans màrtirs del mateix nom, com Fèlix, patró de Vilafranca del Penedès o Fèlix, company d'Adaucte.

## Vegeu també

* Fèlix II

## Enllaços externs

* Catholic Encyclopedia. "Felix II".
# Centre Nacionalista Català de Nova York

Centre Nacionalista Català de Nova York fou un grup nacionalista català fundat a la ciutat de Nova York el 1920 per Joan Ventura i Sureda i Francesc Balagué i Anglada, amb Agustí Borgunyó, Josep Maria Fontanals i Joan Agell. En fou nomenat president Jaume Jurnet i Vilàs. Influïts per les activitats del Grop Nacionalista Radical, adoptaren l'estelada com a símbol i quan es proclamà la dictadura de Primo de Rivera el 1923 proposaren adoptar la nacionalitat estatunidenca i renunciar a l'espanyola. Donaren suport Francesc Macià i Estat Català durant la seva estada a Amèrica, i el 1925 recaptaren diners per a les seves activitats. Després de la guerra civil espanyola donaren suport el Consell Nacional de Catalunya d'August Pi i Sunyer i col·laboraren amb l'apel·lació que presentà Josep Carner-Ribalta a les Nacions Unides pel plet català el 1945. El 1945 es va dissoldre i deixà pas al Casal Català de Nova York, que va mantenir les seves activitats fins al 1963.

## Referències

* ↑ «El centre separatista centenari de Nova York». Vilaweb, 15-05-2020. [Consulta: 17 maig 2020].
# Brian Óscar Sarmiento

Brian Óscar Sarmiento (Rosario, 22 d'abril de 1990) és un futbolista argentí, que ocupa la posició de davanter. Ha estat internacional sub-17 amb la selecció argentina.
Comença la seua carrera a l'Estudiantes de La Plata, tot fitxant el 2007 pel Racing de Santander, en un complicat traspàs que va involucrar al Tribunal d'Arbitratge de l'Esport. Eixe any, el davanter no va jugar cap encontre amb els càntabres. Posteriorment ha estat cedit a dos equips de Segona Divisió, el Xerez CD i el Girona FC.

## Referències

* ↑ «Amid celebrations, Argentina eye Korea». FIFA, 18-10-2006. Arxivat de l'original el 2012-10-24. [Consulta: 16 octubre 2008].
* ↑ Sarmiento seguirá calentando

## Enllaços externs

* Fitxa del jugador
# Campionats del món de ciclocròs de 1952

Els Campionats del món de ciclocròs de 1952 foren la tercera edició dels mundials de la modalitat de ciclocròs i es disputaren el 24 de febrer de 1952 a Ginebra (Suïssa). La competició consistí en una única cursa masculina.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Roger Rondeaux França | 1h 13' 56" | André Dufraisse França | + 2' 04" | Albert Meier Suïssa | + 2' 52" |

## Classificació de la prova masculina elit

| Pos. | Ciclista | País | Temps |
| | Roger Rondeaux | França | 1h 13' 56" |
| | André Dufraisse | França | + 2' 04" |
| | Albert Meier | Suïssa | +2' 52" |
| 4 | Pierre Jodet | França | +3' 15" |
| 5 | Sergio Toigo | Itàlia | +3' 15" |
| 6 | Pierre Champion | Suïssa | +3' 43" |
| 7 | Roland Fantini | Suïssa | +5' 43" |
| 8 | Firmin Van Kerrebroeck | Bèlgica | +6' 23" |
| 9 | Antonin Canavese | França | +6' 23" |
| 10 | Luigi Malabrocca | Itàlia | +7' 00" |

## Medaller

| Posició | País | Or | Plata | Bronze | Total |
| 1 | França | 1 | 1 | 0 | 2 |
| 2 | Suïssa | 0 | 0 | 1 | 1 |

## Referències

* Web de l'UCI
* Resultats a les-sports.info
# Cassongue

Cassongue és un municipi de la província de Kwanza-Sud. Té una extensió de 5.510 km² i 140.587 habitants. Comprèn les comunes de Cassongue, Dumbi, Atome i Pambagala. Limita al nord amb els municipis de Seles i Cela, a l'est amb el de Bailundo, al sud amb els municipis de Londuimbale i Balombo, i a l'oest amb els de Bocoio i Sumbe.

## Referències

* ↑ Cassongue al cens d'Angola
# Krasni Daguestan

Krasni Daguestan - Кра́сный Дагеста́н (rus) - és un khútor del krai de Krasnodar, a Rússia. Es troba als vessants septentrionals del Caucas occidental, al curs mitjà del riu Kurdjips, a 22 km al sud-est d'Apxeronsk i a 114 km al sud-est de Krasnodar, la capital.
Pertany al municipi de Nijegoródskaia.
# Fèlix de Tolosa

Fèlix (mort vers 670/676) fou un patrici i duc de Tolosa o Aquitània, governador suposat de l'Aquitània. Se l'esmenta als Miracula Martialis. A partir del 673 apareix ja com a dux Llop I, que hauria estat un dels fideles de Fèlix i que va presidir un concili a Bordeus la primera meitat del 673, el que donaria suport al domini de Fèlix i Llop I sobre el Tolosà i Gascunya. Com que Fèlix estaria viu encara el 673 s'ha suposat que Llop I es va revoltar contra el seu senyor amb el suport dels vascons; els bascs anomenen a Llop I com a Lupo I Otxoa (el Llop).

## Nota

* ↑ Hi ha dubtés si era duc de l'Aquitània d'Austràsia formada per l'Albigès, Carci, Velai i Gavaldà, o de l'Aquitània de Nèustria, la capital de la qual era Tolosa, si bé aquesta segona possibilitat sembla més lògica a la vista dels fets coneguts; Devic i Vaisette a la seva Història General del Llenguadoc, atribueixen a Llop (i per tant a Fèlix el seu antecessor) la consideració de duc de l'Aquitània d'Austràsia, perquè induïts per la carta d'Alaon, suposen la resta d'Aquitània en poder dels ducs Boggis i Bertran; una vegada descoberta la falsedat de la carta un segle després del temps dels dos dominics, i aclarida la inexistència de Boggis i Bertran, és més probable que els ducs coneguts fossin de Tolosa; a l'Aquitània austrasiana potser ni tan sols hi havia ducs sinó comtes

## Referències

* Archibald R. Lewis "The Dukes in the Regnum Francorum, A.D. 550-751." Speculum, Vol. 51, nº 3 (juliol 1976)
* Miracula Sancti Martialis Lemovicensis. MGH SS XV
# Bolivar (Ohio)

Bolivar és una població dels Estats Units a l'estat d'Ohio. Segons el cens del 2000 tenia 894 habitants.

## Demografia

Segons el cens del 2000, Bolivar tenia 894 habitants, 375 habitatges, i 265 famílies. La densitat de població era de 676,8 habitants per km².
Dels 375 habitatges en un 28,5% hi vivien nens de menys de 18 anys, en un 60,3% hi vivien parelles casades, en un 8,5% dones solteres, i en un 29,3% no eren unitats familiars. En el 26,9% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,9% tenia menys de 18 anys, un 6,9% entre 18 i 24, un 26,7% entre 25 i 44, un 26,1% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 89,9 homes.
La renda mediana per habitatge era de 38.971 $ i la renda mediana per família de 46.250 $. Els homes tenien una renda mediana de 39.904 $ mentre que les dones 19.844 $. La renda per capita de la població era de 17.651 $. Aproximadament l'1,5% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolivar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bolivar». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cantó de Quesnoy-sur-Deûle

El cantó de Quesnoy-sur-Deûle és una divisió administrativa francesa, situada al departament del Nord i la regió dels Alts de França.

## Composició

El cantó de Quesnoy-sur-Deûle comprèn les comunes de:
* Comines
* Deûlémont
* Lompret
* Pérenchies
* Quesnoy-sur-Deûle
* Verlinghem
* Warneton
* Wervicq-Sud

## Història

Llista de consellers generals successius :
| Date d'elecció | Identitat | Partit |
| 2001- | Jacques Houssin | UMP |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | | | | | 36.663 | 37.793 |
# Farlowella amazonum

Farlowella amazonum és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 22,5 cm de longitud total.

## Distribució geogràfica

Es troba a Sud-amèrica: riu Amazones.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. i L. Vance 1917: Some species of Farlowella. Annals of the Carnegie Museum v. 11 (núms. 1-2): 297-303, Pls. 29-31.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Retzer, M. E. i L. M. Page 1997: Systematics of the stick catfishes, Farlowella Eigenmann & Eigenmann (Pisces, Loricariidae). Proceedings of the Academy of Natural Sciences of Philadelphia v. 147: 33-88.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kherali

Kherali és un poble al districte de Surendranagar en l'estat indi de Gujarat.

## Història

Kherali fou també un estat tributari protegit del prant de Jhalawar a l'agència de Kathiawar, presidència de Bombai. Estava format per dos pobles que eren Kherali, la capital, i Vadla, i tenia tres tributaris separats. La superfície de l'estat era de 28 km² i la població el 1881 de 1.658 habitants. Els ingressos s'estimaven el 1881 en 1.061 lliures i es pagava un tribut de 67 lliures al govern britànic. La capital, Kherali, estava situada a uns 3,5 km al sud de Wadhwan i tenia 1.155 habitants (el 1881).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Agèlades

Agelades o Agèladas (en llatí Ageladas, en grec Άγελάδας) va ser un escultor grec nascut a Argos, segons diu Pausànias. Suides diu que va ser el mestre de Fídies, i Plini el Vell explica que també ho va ser de Miró i Policlet.
Era famós per les estàtues que havia fet dels vencedors dels Jocs Olímpics. Va fer una estàtua de Cleòstenes, un conductor de carros que va guanyar una prova a la LXVI olimpíada. Va fer també estàtues de Timasiteu de Delfos (executat per la seva participació en l'intent d'Isàgores d'establir una tirania a Atenes) i Anocos de Tarent, que va guanyar una prova a la LXV olimpíada. Aquestes dades fan que es pugui situar el seu naixement a l'entorn de l'any 540 aC.
Una altra obra d'Agelades va ser un grup d'estàtues de les tres Muses, que representaven els estils diatònic, cromàtic i enharmònic de la música grega. També va fer una estàtua de Zeus per encàrrec dels messènics de Naupactos, però com que els messènics no es van establir a Naupactos fins al 455 aC les dues dates semblen contradictòries i se suposa que van poder existir dos escultors del mateix nom, un d'ells nascut a Sició, que seria més de mig segle posterior al primer.

## Notes

* ↑ segons el Diccionari Grec-Català, p. 143

## Referències

* ↑ Pausànias. Descripció de Grècia, VI, 8, 4
* ↑ Plini el Vell. Naturalis Historia, XXXIV, 8
* ↑ Smith, William (ed.). «Ageladas». A Dictionary of Greek and Roman biography and mythology. [Consulta: 26 gener 2022].

## Bibliografia

* Martín Roland. Diccionario de la civilización griega (en castellà). Barcelona: Ediciones Destino, 1972. B-26323-72.
# Polixo

Polixo és el nom dels següents personatges:
* Polixo (muller de Nicteu)
* Polixo (sacerdotessa)
* Polixo (híada)
* Polixo (dona de Tlepòlem)
# Chancay (ciutat)

Chancay (en espanyol Chancay, en quítxua Chankay) és una ciutat i port del Perú, que es troba a 76 km al nord de la ciutat de Lima. Té una població de 32.312 habitants. És la capital del districte de Chancay, a la província de Huaral, del departament de Lima. Des de l'inici de la República fins a 1976 va ser capital de la província de Chancay (actualment província de Huaura).

## Port

El port de Chancay té un valor històric per haver estat l'escenari de la defensa peruana durant els dies de la Guerra del Pacífic. Davant de les seves platges va ser enfonsada la canonera xilena Covadonga la tarda del 13 de setembre de 1880, al detonar una embarcació d'esbarjo que va servir d'esquer.

## Plaça d'Armes

La Plaça d'Armes de Chancay, una de les més grans del Perú, és el centre de les activitats polítiques, socials, culturals i d'esbarjo de la ciutat. Des de l'any 1999, part de les restes de la Covadonga (l'ancora, una part d'un canó i 20 metres de cadena) es troben col·locades en un monument situat en un angle de la plaça, davant de la Municipalitat.

## Museu

El museu de Chancay va obrir el 23 de juliol de 1991, durant la gestió de l'alcalde Luis Casas Sebastián, amb recursos propis de la municipalitat, tenint com a seu el local de l'antic palau municipal.
Exhibeix més de dues mil peces arqueològiques de la cultura chancay i les restes del vaixell xilè Covadonga, entre els quals destaca el medalló entregat pel govern xilè a aquesta nau per haver enfonsat el vaixell peruà Independencia, a la batalla naval de Punta Gruesa.

## Castell

El Castell de Chancay és un castell d'estil historicista / medieval, que fou construït entre les dècades de 1920 i 1930, sobre un penya-segat rocós a les platges de Chancay.

## Referències

* ↑ «Inauguran Museo Municipal de la Cultura Chancay» (en castellà). Grupo Huaralenlinea, 12-12-2012. [Consulta: 10 novembre 2015].
# Bribón

El Bribón és un iot de regates de l'armador català Josep Cusí.
El primer Bribón navegà el 1971, mentre que el príncep Joan Carles d'Espanya s'uní a la tripulació l'any 1972 en el Bribón II.
La darrera unitat botada és el Bribón XIV, un monobuc botat al maig de 2007, de 15,85 m d'eslora de la classe Transpac 52 construït per l'astiller King Marine d'Alginet i que competeix representant al Reial Club Nàutic de Barcelona
Entre la seva tripulació, que ha guanyat cinc copes del rei de vela amb els diferents vaixells amb el nom Bribón sol comptar amb el rei Joan Carles I d'Espanya a la canya, així com els tripulants Marcel Van Triest, Antonio Cuerva, Gabriel de Llano, Pablo Arrarte, Romain Trouble, Fabrice Blondel, Pablo Braquehais i Alberto Viejo.

## Palmarès

* Copa del Rei de vela del 1994 (Bribon IV)
* Copa del Rei de vela del 1985 (Bribon V)
* Copa del Rei de vela del 1993, divisió IOR (Bribon VIII)
* Copa del Rei de vela del 1994, divisió IMS Regata (Bribon IX)
* Copa del Rei de vela del 2000, Grup A
* La Sardinia Cup de 2000, en representació del R.C.N. Sanxenxo

## Referències

* ↑ «Otro 'Bribón' para el Rey» (en castellà). El País, 20-07-2007. [Consulta: 25 abril 2011].
* ↑ «Ganadores» (en castellà). Copa del Rey Audi Mapfre. Arxivat de l'original el 2011-07-24. [Consulta: 25 abril 2011].
* ↑ «Historia del RCN Sanxenxo» (en castellà). RCN Sanxenxo. [Consulta: 7 març 2011].
# Can Tesa (Centelles)

Can Tesa és un edifici de Centelles (Osona) inclòs a l'Inventari del Patrimoni Arquitectònic de Catalunya.

## Descripció

La seva balconada està situada al primer pis a la façana principal. Tota la finestra és de pedra treballada amb elements sobreposats de pedra ornamental. Té forma rectangular, de 2,5 m d'alçada x 1 m d'amplada.
A la llinda es troba un tors d'home, un aiguavés i un escut amb la grafia JHS. A les cantoneres hi ha dos elements en forma de pinya.

## Història

La construcció d'aquesta finestra s'hauria d'emmarcar dins el gran desenvolupament urbanístic que experimenta Centelles a partir del segle xvi.

## Referències

* 1 2 3 «Can Tesa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Jean-Pierre Perez

Jean-Pierre Pérez (Perpinyà, 3 d'abril de 1984), anomenat popularment «Pedro», és un jugador francès de rugbi a 15.
Ha estat tercer de línia de la Unió Esportiva Arlequins de Perpinyà (USAP), on va jugar des de la temporada 2006-2007 fins a l'any 2016, quan el club va decidir no renovar-li el contracte. Mentre va estar al club català, el 2009 va assolir el títol de Campió de França de rugbi a 15, però també va ser suspès temporalment el 2012 a causa d'una sanció del comitè de la lliga francesa de rugbi a causa del seu comportament durant un partit contra el Clermont.
L'any 2017 va passar a ser jugador de la Union Sportive Colomiers Rugby, on hi havia el seu antic entrenador a la USAP, Bernard Goutta, tanmateix, l'any següent va decidir no continuar-hi.

## Referències

* 1 2 «Usap : Jean-Pierre Pérez suspès». Vilaweb, 28-03-2012.
* 1 2 «Jean-Pierre Pérez» (en francès). L'Equipe. [Consulta: 21 febrer 2021].
* 1 2 «Jean-Pierre Perez» (en anglès). Ultimate Rugby. [Consulta: 21 febrer 2021].
* 1 2 «Pro D2 : l'ex Perpignanais Jean-Pierre Perez s'engage à Colomiers». France3, 30-01-2017.
* ↑ «Colomiers: l'ancien usapiste Jean-Pierre Perez sur le départ» (en francès). L'Indépendant, 14-04-2018.
# Felix (cràter)

Felix és un petit cràter d'impacte pertanyent a la cara visible de la Lluna. Està situat sobre la Mare Imbrium, entre el cràter Euler (a l'oest) i el cràter Lambert (a l'est). Els seus veïns més propers són altres dos petits cràters, situats al sud: Artemis (amb el qual està aparellat), i Verne.
El nom procedeix d'una designació originalment no oficial continguda en la pàgina 40A4/S1 de la sèrie de plànols del Lunar Topophotomap de la NASA, que va ser adoptada per la UAI en 1976.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Kwilu

Kwilu una de les províncies de la República Democràtica del Congo sorgida de la divisió administrativa de la República Democràtica del Congo de l'any 2005. Amb capital a Kikwit, és a l'oest del país i el seu territori fa part de l'actual província de Bandundu.
# Agàtocles de Milet

Agàtocles de Milet (en llatí Agathocles, en grec Ἀγαθοκλῆς) fou un escriptor grec d'època desconeguda i segurament nascut a Milet, que va escriure un llibre sobre rius, segons Plutarc.

## Referències

* ↑ 3.Agathocles of Miletus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 65
# Polverigi

Polverigi és un comune (municipi) de la província d'Ancona, a la regió italiana de les Marques, situat a uns 15 quilòmetres al sud-oest d'Ancona. A 1 de gener de 2019 la seva població era de 4.552 habitants.
Polverigi limita amb els següents municipis: Agugliano, Ancona, Jesi, Offagna, Osimo i Santa Maria Nuova.

## Referències

* ↑ «Resident population on 1st january» (en anglès). ISTAT. [Consulta: 26 març 2020].
# Can Terrés

Can Terrés és un conjunt d'edificis del municipi de la Garriga (Vallès Oriental) protegits com a bé cultural d'interès local.

## Descripció

És un conjunt d'edificacions al voltant d'un gran pati rectangular, flanquejat al nord per la masia, a ponent per un noble pis amb arcs de mig punt i al sud per la capella de Santa Maria del Camí. La masia consta de planta baixa, pis i golfa. La coberta és a dues vessants. A la cantonada que formen la façana principal i la façana nord hi ha una torreta de planta circular. El portal d'entrada és d'arc de mig punt adovellat. Les finestres són quadrades i encerclades amb arc de pedra. La façana està recoberta amb arrebossat de ciment.

## Història

L'arxiu de Can Terrés és el més important de la població, consta dels arxius de Can Casellas, Can Rosselló de Vall i el propi. Hi ha una important col·lecció de pergamins i una rica biblioteca de llibres antics. Es conserva el retaule gòtic de Santa Maria del Camí.

## Referències

* 1 2 «Can Terrés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].

## Enllaços externs

* «Can Terrés». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.